alexandrainst/scandi-wiki huggingface dataset:
Stegopterus

Se systematisk inndeling

Stegopterus er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende 
Nokså små, lagbeinte, hårete gullbasser. Pronotum er grønnlig metallisk, kledt med lange, ull-aktige hår. Dekkvingene er gulbrune eller rødbrune med mørk søm og en mørk stripe langs sidene.

Levevis 
Disse artene er livlige biller som flyr i solskinn. De besøker blomster for å ete pollen.

Utbredelse 
Slekten er utbredt i det sørlige Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Trichiinae Fleming, 1821
 Stammen Trichiini Fleming, 1821
 Slekten Stegopterus Burmeister & Schaum, 1840
 Stegopterus obesus Burmeister, 1842
 Stegopterus septus Burmeister & Schaum, 1840
 Stegopterus suturalis (Gory & Percheron, 1833)
 Stegopterus vittatus (Fabricius, 1781)

Kilder 
 Bilde av Stegopterus vittatus
 Bilder av Stegopterus sp.
 Oversikt over artene

Eksterne lenker 
 

Gullbasser
Biller formelt beskrevet i 1840
Bjørn Frode Østern

Bjørn Frode Østern (født 13. august 1937) er en norsk siviløkonom og tidligere ambassadør.

Han tok realartium ved Oslo Katedralskole, studentfagkurs ved Oslo Handelsgymnasium og intendanturlinjen ved Sjøkrigsskolen. Han ble deretter siviløkonom ved Norges Handelshøyskole (NHH). Senere var han belgisk statsstipendiat ved Université Libre de Bruxelles.

Han tok utenriksdepartementets aspirantkurs i 1963, Fra 1975 til 1977 var han soussjef i Den norske Creditbank og ble deretter byråsjef i Utenriksdepartementet. Han var senere ekspedisjonssjef i UDs utenriksøkonomiske avdeling og ledet en rekke bilaterale og multilaterale forhandlinger. 

Han har vært ambassader til Ungarn 1994-1999 og ambassadør til Egypt 1999-2004.  

Østern har også  vært styremedlem i reiselivsorganisasjonen Nortra (Norges turistråd), Norges Eksportråd og har vært viseformann i  Garantiinstituttet for Eksportkreditt (GIEK). 

Østern er ridder av 1. klasse av St. Olavsorden (1995) og kommandør av Den Kongelige Norske Fortjenstorden (2002)

Posteringer 

1965-1968: Annen ambassadesekretær ved ambassaden i Paris

1968-1970: Første ambassadesekretær ved ambassaden i Reykjavik

1973-1975: Fungerende byråsjef i handelspolitisk avdeling i UD

1975-1977: Soussjef i Den norske Creditbank, leder av Foreign Relations

1977-1979: Byråsjef i Handelspolitisk avdeling i UD

1979-1982: Forhandlingsleder i Handelsdepartementet 

1982-1983: Spesialrådgiveri Handelsdepartementet

1984-1987: Ekspedisjonssjef i Handelsdepartementet/Utenrikshandel Avdeling/Norges bilaterale økonomiske forbindelser

1988-1994: Ekspedisjonssjef i Utenriksdepartementet/Utenriksøkonomisk avdeling 

1994–1999: Ambassadør ved Norges ambassade i Budapest, Ungarn.  

1994-1997: Sideakkreditert til Kroatia, Bosnia-Hercegovina og Slovenia.   

1999–2004: Ambassadør ved Norges ambassade i Kairo, Egypt. Sideakkreditert i Khartoum, Sudan.

Referanser

Kilder 
 "Jorda rundt på 50 år. En ambassadørs erindringer" av Bjørn Frode Østern

Norske diplomater
Norske ambassadører
Ambassadører til Ungarn
Ambassadører til Egypt
Den Kongelige Norske Fortjenstorden
Riddere av 1. klasse av St. Olavs Orden
Norske siviløkonomer fra NHH
Monkwearmouth-Jarrow Abbey

Monkwearmouth-Jarrow Abbey er et dobbeltkloster (kloster som kombinerte et adskilt samfunn for både munker og nonner innenfor en institusjon) ved elven Wear i Monkwearmouth og ved elven Tyne i Jarrow i Tyne and Wear, England. Klosterets offisielle navn er «Klosterkirken for sankt Peter og sankt Paulus, Monkwearmouth-Jarrow». Det har siden 27. januar 2012 vært oppført på Storbritannias tentative verdensarvsliste, men søknaden ble siden lagt på hyllen etter evaluering.

Klosteret ble grunnlagt i år 674 av den anglosaksiske abbeden Benedict Biscop, og klosteret var i virksomhet fram til 1545 ved oppløsningen av Englands klostre. Jarrow, som det til daglig kalles, ble et senter for angelsaksisk lærdom i nordlige England og dets fremst lærde som kom herfra var Beda. I nærhetene av ruinene av Jarrow er et museum, Bede's World, dedikert til livet og tidsalderen som Beda levde i og for å markere de angelsaksiske kulturelle prestasjonene.

Beda 
Det bibliotek som Benedict hadde anskaffet seg ved sine reiser til Roma og gitt til klosteret ble ikke bare en krybbe for engelsk kunst, men også for engelsk litteratur. Jarrow er hvor Beda fikk sin første undervisning under beskyttelse av Ceolfrith, som ble utpekt av Benedict, fra han var sju år gammel. Her ble Beda boende resten av sitt liv, skrev og døde som en munk. Ved sin død i 735 hadde Beda etablert seg selv som Englands ledende autoritet innen historie og Bibelen, og fikk en vital post-mortem innflytelse på klosterets framtid. Hans skrifter, fremst var Historia ecclesiastica gentis Anglorum, ble så populær på 700-tallet at de ikke bare sikret klosterets omdømme, men påvirket også utviklingen av Monkwearmouth-Jarrows særskilte insulære skrift med minuskel, utviklet for øke hastigheten i bokproduksjonen.

Referanser

Eksterne lenker 
 
 Bede's World
 St Peter's Church
 Wearmouth-Jarrow Monastic Sites
 Monkwearmouth Parish

Tyne and Wear
Ruiner i England
Klostre i Storbritannia
Evaluering

Evaluering er av Finansdepartementet definert som «En systematisk datainnsamling, analyse og vurdering av en planlagt, pågående eller avsluttet aktivitet, en virksomhet, et virkemiddel eller en sektor. Evalueringer kan gjennomføres før et tiltak iverksettes (ex ante), underveis i gjennomføringen, eller etter at tiltaket er avsluttet (ex post). Evalueringen kan utføres av interne eller eksterne fagmiljøer.» 

Generelt kan man også si om evalueringer at de:

•	Vurderer verdien av noe, i tillegg til å beskrive.

•	Stiller krav om systematikk og metode som det må kunne redegjøres for.

•	Innebærer at noen betrakter og stiller seg utenfor det som skal evalueres, med mer eller mindre avstand.

•	Forutsetter at det finnes et faktagrunnlag, ev. annen tilstrekkelig konkret informasjon, som definerer hva som skal måles og hva som er godt eller dårlig.»

Direktoratet for Økonomistyring (DFØ) definerer evaluering slik:

«Evaluering er en systematisk datainnsamling, analyse og vurdering av en planlagt, pågående eller avsluttet aktivitet, virksomhet, et virkemiddel eller en sektor. Evalueringer kan gjennomføres før et tiltak iverksettes, underveis i gjennomføringen, eller etter at tiltaket er avsluttet. Evalueringer kan utføres av interne eller eksterne fagmiljøer.»

Andre som bruker DFØs definisjon:
 Difi
 UDI
 Oxford Research

Referanser

Eksterne lenker 
 Evalueringsportalen nettsted som innsamler offentlig finansierte evalueringer i Norge

Litterære sjangre
Administrasjon
Medisinsk museum (Trondheim)

Medisinsk museum eies av det integrerte universitetssykehuset St. Olavs hospital og Fakultet for medisin og helsevitenskap ved NTNU. Målet er «å være en kunnskapskilde for leg og lærd, og museet håper å bidra til refleksjon og perspektiv». Museet viser semipermanente utstillinger med tema innen medisin og helsevitenskap.

Museet ligger i 3. etasje i Kunnskapssenteret på St. Olavs hospital. Utstillingsarealet er på ca100 m²  

I museets utstillingsarealer i Kunnskapssenteret er det også plass for mindre arrangementer; foredrag, mottakelser o.l. Det er noen sitteplasser og tilgjengelige stoler, samt framviser for film/presentasjon.

Gjenstandssamlingen til Medisinsk museum er en systematisk spesialsamling av medisinsk utstyr brukt i diagnostikk, behandling og forskning fra NTNU og St. Olavs hospital.

Professor Ivar Skjåk Nordrum er leder for Museumsutvalget.



Museets historie 
Det var professor Jon Lamvik som tok initiativet til et medisinsk museum i Trondheim. Allerede i 2002 begynte han, sammen med andre, systematisk innsamling og registrering av gjenstander knyttet til medisinsk praksis og forskning ved St. Olavs hospital og (den gang) Det medisinske fakultet ved NTNU. I 2009 ble det bestemt at museet skulle få et areal i det nye Kunnskapssenteret ved St. Olavs hospital, og 30. januar 2014 ble det offisielt åpnet.

Referanser

Kilder 

 Kilnes, Camilla (2014) «Nå får Trondheim enda et museum». I: Adresseavisen, 28. januar 2014, s. 14 Les på nett Besøkt 27. februar 2014
 N.N. (2014) «Kilde til kunnskap». I: Dagens medisin, 20. februar 2014, s. 43
 N.N. (2014) «Medisinsk museum åpnet». I: Namdalsavisa, 6. februar 2014, s. 27

Eksterne lenker 
 
Museumsleder Ivar Skjåk Nordrums blogginnlegg om museet og åpningen Besøkt 27. februar 2014

Museer i Trondheim
Det medisinske fakultet (NTNU)
Elgeseter
Arsenij Jatsenjuk

Arsenij (Arsen) Petrovytsj Jatsenjuk (ukrainsk: Арсеній Петрович Яценюк; født 22. mai 1974 i Tsjernivtsi) er en ukrainsk politiker som ble Ukrainas statsminister 27. februar 2014. Han kunngjorde 10. april 2016 at han trakk seg. Den 14. april ble Volodymyr Hrojsman valgt til hans etterfølger.

Han var fra 2007 til 2008 president i nasjonalforsamlingen og før dette landets utenriksminister.

Liv 
Arsenij Jatsenjuk ble født i Czernowitz som sønn av en historieprofessor og en lærerinne i fremmedspråk. 

Jatsenjuk ble 26. februar 2014 presentert på Uavhengighetsplassen i Kiev som kandidat til vervet som midlertidig statsminister. Ukrainas parlament valgte ham som statsminister ved en avstemning 27. februar 2014. Jatsenjuk fikk 371 av 450 stemmer. Vitalij Klitsjkos parti UDAR stemte for Jatsenjuk og han fikk også stemmer fra partiet til den styrtede president Viktor Janukovysj.

Jatsjenjuk meddelte 24. juli 2014 at han ville tre tilbake som statsminister. Ukrainas parlament avslo søknaden 31. juli 2014 og uttrykte samtidig sin tillit til Jatsjenjuk. Parlamentet vedtok videre en særlig krigsskatt.

Politiske standpunkter 
Jatsenjuk ble (2014) regnet som tilhenger av medlemskap for Ukraina i NATO og for en liberal næringslivspolitikk. Han regnet samarbeidsavtalen med EU som landets mulighet til modernisering og mente at Russland ønsket å bygge en ny Berlinmur på grensen mellom Ukraina og EU.

Bilder

Referanser

Eksterne lenker 
 
 
 

Ukrainas statsministre
Personer fra Tsjernivtsi
VGTV

VGTV er en norsk reklamefinansiert nett-TV-kanal som ble etablert på VG Nett i desember 2007. Kanalen er eid av Schibsted. Administrerende direktør er Thomas Manus Hønningstad og redaktør for VGTV er Rolf Sønstelie. I 2014 ble VGTV skilt ut som eget datterselskap av VG. VGTV har rundt 70 medarbeidere. Kanalen har siden 8. november 2014 også sendt på ordinær TV via Canal Digital, Get og Altibox. 

De seneste årene har VGTV hatt gode seertall med seriene  Ikke lov å le på hytta, Spårtsklubben, Harm & Hegseth show, Da vi styrte internett, Panelet, Vegard X Funkygine, Life of Harm og Foppal. VGTV har flere kjente programledere, deriblant Mads Hansen, Vegard Harm, Morten Hegseth, Martha Leivestad, Erik Follestad, Ida Fladen, Linnéa Myhre, Morten Ramm og flere. 

Kjente TV-serier fra starten til VGTV er talkshowet Tørnquist Show med Einar Tørnquist, Norges beste fest med Magnus Devold og Oslogirls med blant annet Isabelle Ringnes som en del av besetningen. Serien Fanthomas bestod av animerte parodier av Anders Bye i 2009. Bye sto senere bak serien Sex og SingelSiv for samme kanal.

Ikke lov å le på hytta 
Ikke lov å le på hytta med programleder Mads Hansen har samler hver sesong tolv komikere og TV-personligheter i en hytte med kun én regel: det er ikke lov å le. I serien har blant annet Else Kåss Furuseth, Calle Hellevang-Larsen, Linn Skåber, Morten Ramm og Magnus Carlsen vært med. Det er kun VG+-kunder som  har tilgang til sesong 2.

Popularitet 
Kanalen ble i januar 2015 notert med gode tall på nett, mens tallene for ordinær TV var lave. Den hadde  visninger i snitt hver dag på nett i denne perioden, noe som var den beste måneden i VGTVs historie til da, og en vekst på 51 prosent sammenlignet med samme måned i 2014. For TV ble kanalen i januar 2015 notert med 0,1 % av seerne. (0,2 % av alle seere innenfor sin målgruppe (20–49 år).. I slutten av juli 2016 melder sjefredaktør i VG, Torry Pedersen, at det er web-tv-satsingen som har gitt skuffende resultater..

Verdensrekord i langt intervju
I mai 2013 satte VGTV verdensrekord med verdens lengste intervju. Historikeren Hans Olav Lahlum ble intervjuet av Mads A. Andersen fra VGTV, på en scene i VG-passasjen i Akersgata 55. Målet var å ha et 30 timer langt intervju, selv om litt over 26 timer ville vært tilstrekkelig for å slå den forrige rekorden. Målet ble nådd, og intervjuet varte fra 22. mai kl. 11 til 23. mai kl. 17. Intervjuet varte i nøyaktig 30 timer, 1 minutt og 44 sekunder. I løpet av intervjuet snakket Lahlum primært om europeisk og amerikansk politikk, men sjakk, Lahlums forfatterskap og mer personlige emner ble også diskutert.

Referanser

Eksterne lenker 
 

VGTV
Verdens Gang
Norske nettsteder
TV-kanaler etablert i 2007
Internett-TV-kanaler
Abubakar Hussain

Abu Baker Hussain (født 18. april 1987 i Lahore) er en norsk skuespiller, komiker og programleder.

Bakgrunn og virke 
Hussain ble født i Lahore i Pakistan og vokste opp på Lørenskog, og noen få år på Bjørndal. Familien hans er opprinnelig fra Pakistan, men har bodd i Norge siden 1970.

Han har vært med i filmen Izzat, NRK-seriene Taxi og Maxitaxi Driver og var programleder for talkshowet Tabu med Abu på NRK TV. 

Han fikk Komiprisen 2014 i klassen årets gjennombrudd for Tabu med Abu.

I 2015 ga han ut boken Hvis jeg var hvit hadde jeg ikke skrevet denne boka sammen med Ida Fjeldbraaten. Boken ble gitt ut på Cappelen Damm forlag.

I 2018 begynte han som en av flere programledere i podkasten Med All Respekt på NRK P13. Han har også flere ganger vært gjesteprogramleder på radioprogrammer som P3morgen på NRK P3. Våren 2020 er han en av deltakerne i realityserien Camp Kulinaris. Han startet i 2020 nettserien Spicy Players på YouTube.

Fra 2021 er Hussain aktuell i TV-programmet Sofa, som er har kommet i ny drakt på TV 2. Hussain deltok i både sesong 1 og 2.

I 2021 er Hussain deltager i en ny sesong av gameshowet Fangene på fortet og en av deltakerne i TV 2s musikalske talentkonkurranse Norges nye megahit, hvor han endte på en 6. plass.

Filmografi 
Filmer:

TV-roller 
Serier:

TV-opptredener 
Utdrag over deltakelser i ulike TV-programmer:

Referanser

Eksterne lenker 
 

Norske programledere
Norske skuespillere
Pakistanske migranter til Norge
Personer fra Lahore
Adrian Smiseth Sejersted

Adrian Smiseth Sejersted (født 16. juli 1994) er en norsk alpinist som representerer Stabæk IF. Han er bror til Lotte Smiseth Sejersted.

Han tok NM-gull i utfor i 2012, bronse i super-G under junior-VM i Québec 2013, gull i utfor og sølv i superkombinasjonen under junior-VM i Jasná i Slovakia i 2014. Han tok NM-gull i utfor 2014 og i super-G i 2016. 

Hans første pallplass i verdenscupen kom med andreplass i super-G i Val-d’Isère 12. desember 2020.

Sejersted representerte Norge under Vinter-OL 2022 i Super-G der han kom på 4. plass.

Medaljer i norske mesterskap

Referanser

Eksterne lenker 
 

Personer fra Bærum kommune
Norske alpinister
Norgesmestere i alpint
Juniorverdensmestre i alpint
Deltakere for Norge under VM i alpint 2019
Deltakere for Norge under Vinter-OL 2022
Alpinister under Vinter-OL 2022
Trigonopeltastes

Se systematisk inndeling

Trigonopeltastes er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende 
Middelsstore, slanke og langbeinte, brokete fargede gullbasser. De er ikke påfallende hårete. Hodet er relativt stort, med tydelig "hals". Pronotum er mørkt med lyse tegninger, ghos den vanligste nordamerikanske arten, Trigonopeltastes delta, med kremhvite kanter og en kremhvit trekant i midten. Dekkvingene er mer eller mindre rødlige, eller svarte, og dekker ikke hele bakkroppen. Undersiden er tett kledt med hvitaktig bestøvning.

Levevis 
Artene er livlige biller som flyr i solskinn og besøker blomster.

Utbredelse 
Slekten er utbredt i Amerika, fra det sørøstlige USA i nord til Brasil i sør, med hovedtyngden av artene i Mellom-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Trichiinae Fleming, 1821
 Stammen Trichiini Fleming, 1821
 Slekten Trigonopeltastes Burmeister & Schaum, 1840
 Trigonopeltastes arborfloricola Smith, 2016 
 Trigonopeltastes archimedes Schaum, 1841
 Trigonopeltastes aurovelutinus Curoe, 2011
 Trigonopeltastes barbatus Howden & Joly, 1998
 Trigonopeltastes delta (Forster, 1771)
 Trigonopeltastes deltoides (Newman, 1838)
 Trigonopeltastes discrepans Howden, 1968
 Trigonopeltastes femoratus Howden, 1968
 Trigonopeltastes floridana Casey, 1909
 Trigonopeltastes formidulosus Smith, 2016
 Trigonopeltastes frontalis Bates, 1887
 Trigonopeltastes geometricus Schaum, 1841
 Trigonopeltastes glabellus Howden, 1988
 Trigonopeltastes henryi Smith, 2016
 Trigonopeltastes intermedius Bates, 1887
 Trigonopeltastes kerleyi Ricchiardi, 2003
 Trigonopeltastes mombachoensis Smith, 2016
 Trigonopeltastes nigrinus Bates, 1887
 Trigonopeltastes pontilis Howden, 1988
 Trigonopeltastes sallaei Bates, 1889
 Trigonopeltastes simplex Bates, 1889
 Trigonopeltastes thomasi Howden & Ratcliffe, 1990
 Trigonopeltastes triangulus (Kirby, 1818)
 Trigonopeltastes truncatus Howden, 1968
 Trigonopeltastes variabilis Howden, 1968
 Trigonopeltastes wappesi Howden, 1988
 Trigonopeltastes warneri Smith, 2016

Kilder 
 Bugguide.net - Trigonopeltastes. Bilder av nordamerikanske arter
 Bilde av Trigonopeltastes floridana
 Bilde av Trigonopeltastes sallaei
 Oversikt over artene

Eksterne lenker 
 

Gullbasser
Biller formelt beskrevet i 1840
Coelocratus

Se systematisk inndeling

Coelocratus er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende 
En middelsstor, langbeint, mørk gullbasse med noe bronseaktig glans. Dekkvingene er mørkt rødlige.

Utbredelse 
Arten lever i Brasil.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Trichiinae Fleming, 1821
 Stammen Trichiini Fleming, 1821
 Slekten Coelocratus Burmeister & Schaum, 1841
 Coelocratus rufipennis (Gory & Percheron, 1833)

Eksterne lenker 
 

Gullbasser
Biller formelt beskrevet i 1841
Brasils insekter
Cryptodontus

Se systematisk inndeling

Cryptodontus er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende 
En middelsstor, blankt brunsvart gullbasse. Kroppsformen er nærmest sylindrisk og beina er forholdsvis korte, noe som gjør at arten overflatisk kan minne om artene i gruppen gjødselbiller. Dekkvingene har tallrike, dype punktrekker. Hannen er umiskjennelig ved at den fremre halvdelen av pronotum er halvsirkelformet uthulet, med en tett dusk av gulrøde hår på hver side av uthulningen og en lignende dusk i pannen.

Utbredelse 
Arten er utbredt i Vest-Afrika (Gambia, Senegal, Guinea, São Tomé og Príncipe, Kamerun).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Trichiinae Fleming, 1821
 Stammen Cryptodontini 
 Slekten Cryptodontus Burmeister, 1847
 Cryptodontes latreilleanus (Westwood, 1841)

Eksterne lenker 
 Bilde av arten, hann
 

Gullbasser
Biller formelt beskrevet i 1847
São Tomé og Príncipes insekter
Senegals insekter
Kameruns insekter
Gambias insekter
Guineas insekter
Pantodinus

Se systematisk inndeling

Pantodinus er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende 
En ganske stor (25-40 millimeter), blankt svart gullbasse. Hannen av denne arten er svært ulik de fleste gullbasser og ser nærmest ut som en hornbille, for eksempel i slekten Strategus. Den har et langt, krumt horn på hodet med et par butte tenner på oversiden, og en kraftig, rund knøl på hver side av pronotum, disse har rett fremkant som er tett kledt med gule hår. Pronotum er spredt, men tydelig punktert. Kroppsformen er omtrent sylindrisk. Dekkvingene har dype punktstriper. Hunnen mangler hannens horn og utvekster på pronotum.

Levevis 
Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.

Utbredelse 
Arten er utbredt i Mexico og Guatemala.

Systematisk inndeling 
Som det kunne forventes ut fra utseendet har arten av og til blitt plassert i (under)familien hornbiller (Dynastinae).

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Trichiinae Fleming, 1821
 Stammen Incaini Burmeister, 1842
 Slekten Pantodinus Burmeister, 1847 
 Pantodinus klugi Burmeister, 1847

Kilder 

 Oversikt over artene

Eksterne lenker 
 Bilde av en hann
 Bilder av hann og hunn
 

Gullbasser
Biller formelt beskrevet i 1847
Mexicos insekter
Guatemalas insekter
Dialithus

Se systematisk inndeling

Dialithus er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende

Utbredelse 
Slekten er kjent fra Mexico og Panama.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Trichiinae Fleming, 1821
 Stammen Trichiini Fleming, 1821
 Slekten Dialithus Parry, 1849
 Dialithus magnificus Parry, 1849
 Dialithus scintillans Howden, 1972

Eksterne lenker 
 

Gullbasser
Biller formelt beskrevet i 1849
Mellom-Amerikas insekter